A BIZOTTSÁG HATÁROZATA

(2003. április 9.)

a hőszigetelő termékekre, geotextíliákra, rögzített tűzoltó berendezésekre és gipszelemekre vonatkozó szabványok hivatkozásainak a 89/106/EGK tanácsi irányelvvel összhangban történő közzétételéről

(az értesítés a C(2003) 1161. számú dokumentummal történt)

(EGT vonatkozású szöveg)

(2003/312/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a 93/68/EGK irányelvvel[1] módosított, az építési termékekre vonatkozó tagállami jogszabályok közelítéséről szóló, 1988. december 21-i 89/106/EGK tanácsi irányelvre[2] és különösen annak 5. cikke (1) bekezdésére,

tekintettel a 98/48/EK irányelvvel[3] módosított, a műszaki szabványok és szabályok terén történő információszolgáltatási eljárás megállapításáról szóló, 1998. június 22-i 98/34/EK európai parlamenti és tanácsi irányelv[4] 5. cikke értelmében létrehozott állandó bizottság véleményére,

mivel:

(1) A 89/106/EGK irányelv 2. cikke előírja, hogy a tagállamok megtesznek minden szükséges intézkedést annak biztosítására, hogy az építési termékeket csak abban az esetben lehessen forgalomba hozni, ha az építmények, amelyekbe azokat be kívánják építeni, megfelelnek az említett irányelv 3. cikkében megjelölt alapvető előírásoknak.

(2) A 89/106/EGK irányelv 4. cikkének (2) bekezdése szerint az építőipari termékek akkor minősülnek rendeltetésre alkalmasnak, és akkor teszik lehetővé, hogy az építmények, amelyekben azokat felhasználják, megfeleljenek az említett irányelv 3. cikkében megjelölt alapvető előírásoknak, ha megfelelnek az azon harmonizált szabványokat átültető nemzeti szabványoknak, amelyek hivatkozásait az Európai Közösségek Hivatalos Lapjában közzétették.

(3) A tagállamoknak ki kell hirdetniük azon harmonizált szabványokat átültető nemzeti szabványok hivatkozási számait, amelyeknek a hivatkozási számait az Európai Közösségek Hivatalos Lapjában közzétették.

(4) A 89/106/EGK irányelv 5. cikkének (1) bekezdése szerint Németország hivatalos kifogással élt bizonyos harmonizált szabványok vonatkozásában azzal az indoklással, hogy azok nem teszik lehetővé, hogy az építmények, amelyekbe a termékeket be kívánják építeni, teljes mértékben megfeleljenek a 89/106/EGK irányelv alapvető követelményeinek. Az érintett szabványok: a hőszigetelő termékekre vonatkozó, az Európai Szabványügyi Bizottság (CEN) által 2001. május 23-án elfogadott tíz harmonizált szabvány, amelyek hivatkozási számait az Európai Közösségek Hivatalos Lapja (EKHL) 2001. december 15-i számában tették közzé[5]; a geotextíliákra vonatkozó, a CEN által 2000. december 13-án elfogadott kilenc szabvány, amelyek hivatkozási számait az EKHL 2001. június 26-i számában tették közzé[6]; a rögzített tűzoltó berendezésekre vonatkozó, a CEN által 2000. december 13-án, 2001. március 21-én és 2001. április 11-én elfogadott tíz szabvány, amelyek hivatkozási számait az EKHL 2001. július 18-i, 2001. december 15-i és 2002. február 14-i számában tették közzé[7]; valamint a CEN által 2001. június 13-án elfogadott EN12859: 2001 "Gipsz falazóelemek - meghatározások, előírások és vizsgálati módszerek" harmonizált szabvány, amelynek hivatkozási számát az EKHL 2001. december 15-i számában tették közzé[8].

(5) A 89/106/EGK irányelvvel létrehozott bizottságban a CEN-nel és a nemzeti hatóságokkal, valamint a 98/34/EK irányelvvel létrehozott bizottsággal folytatott konzultációk folyamán szerzett információk nem támasztják alá a Németország által felhozott kockázatot.

(6) Következésképpen nem nyert bizonyítást, hogy a 30 vitatott harmonizált szabvány nem teszi lehetővé, hogy az építmények, amelyekbe a termékeket beépítik, megfeleljenek a 89/106/EGK irányelv alapvető követelményeinek.

(7) Ennek megfelelően nem kell visszavonni az említett szabványokra vonatkozó hivatkozásokat,

ELFOGADTA EZT A HATÁROZATOT:

1. cikk

A melléklet 1. táblázatában megjelölt, az Európai Szabványügyi Bizottság (CEN) által 2001. május 23-án elfogadott, és első ízben az Európai Közösségek Hivatalos Lapjának 2001. december 15-i számában közzétett tíz hőszigetelési szabvány hivatkozásait nem kell visszavonni az Európai Közösségek Hivatalos Lapjában közzétett szabványok jegyzékéből.

2. cikk

A melléklet 2. táblázatában megjelölt, a CEN által 2000. december 13-án elfogadott, és első ízben az Európai Közösségek Hivatalos Lapjának 2001. június 26-i számában közzétett kilenc geotextília-szabvány hivatkozásait nem kell visszavonni az Európai Közösségek Hivatalos Lapjában közzétett szabványok jegyzékéből.

3. cikk

A melléklet 3. táblázatában megjelölt, a CEN által 2000. december 13-án, 2001. március 21-én és 2001. április 11-én elfogadott, és első ízben az Európai Közösségek Hivatalos Lapjának 2001. július 18-i, 2001. december 15-i és 2002. február 14-i számában közzétett tíz rögzített tűzoltó berendezésre vonatkozó szabvány hivatkozásait nem kell visszavonni az Európai Közösségek Hivatalos Lapjában közzétett szabványok jegyzékéből.

4. cikk

A CEN által 2001. június 13-án elfogadott, és első ízben az Európai Közösségek Hivatalos Lapjának 2001. december 15-i számában közzétett EN12859: 2001 "Gipsz falazóelemek - meghatározások, előírások és vizsgálati módszerek" szabvány hivatkozási helyét nem kell visszavonni az Európai Közösségek Hivatalos Lapjában közzétett szabványok jegyzékéből.

5. cikk

Ennek a határozatnak a tagállamok a címzettjei.

Kelt Brüsszelben, 2003. április 9-én.

a Bizottság részéről

David BYRNE

a Bizottság tagja

MELLÉKLET

1. TÁBLÁZAT

Az 1. cikkben említett hőszigetelő termékekre vonatkozó harmonizált szabványok címeinek és hivatkozásainak kihirdetése

ESO Hivatkozás A harmonizált szabvány címe A megerősítés éve HL-hivatkozás

CEN EN 13162:2001 Hőszigetelő termékek épületekhez. Gyári készítésű ásványgyapot (MW-) termékek. Műszaki előírások 2001 C 358 2001.12.15.

CEN EN 13163:2001 Gyári készítésű expandált polisztirol (EPS) termékek. Műszaki előírások 2001 C 358 2001.12.15.

CEN EN 13164:2001 Gyári készítésű extrudált polisztirolhab (XPS-) termékek. Műszaki előírások 2001 C 358 2001.12.15.

CEN EN 13165:2001 Gyári készítésű merev poliuretánhab (PUR-) termékek. Műszaki előírások 2001 C 358 2001.12.15.

CEN EN 13166:2001 Gyári készítésű fenolhab (PF-) termékek. Műszaki előírások 2001 C 358 2001.12.15.

CEN EN 13167:2001 Gyári készítésű habüveg (CG-) termékek. Műszaki előírás 2001 C 358 2001.12.15.

CEN EN 13168:2001 Gyári készítésű fagyapot (WW-) termékek. Műszaki előírások 2001 C 358 2001.12.15.

CEN EN 13169:2001 Gyári készítésű duzzasztott perlit (EPB-) termékek. Műszaki előírások 2001 C 358 2001.12.15.

CEN EN 13170:2001 Gyári készítésű expandált parafa (ICB-) termékek. Műszaki előírások 2001 C 358 2001.12.15.

CEN EN 13171:2001 Építőipari hőszigetelő termékek. Gyári készítésű farost (WF-) termékek. Műszaki előírások 2001 C 358 2001.12.15.

2. TÁBLÁZAT

A 2. cikkben említett geotextília-termékekre vonatkozó harmonizált szabványok címeinek és hivatkozásainak kihirdetése

ESO Hivatkozás A harmonizált szabvány címe A megerősítés éve HL-hivatkozás

CEN EN 13249:2000 Geotextíliák és rokon termékeik. Az utak és más közlekedési területek (a vasutak és az aszfalt beépítésének kivételével) szerkezetében való alkalmazás előírt jellemzői 2000 C 180 2001.6.26.

CEN EN 13251:2000 Geotextíliák és rokon termékeik. A földmunkák és az alapozások során, valamint a gyűjtőszerkezetekben való alkalmazás előírt jellemzői 2000 C 180 2001.6.26.

CEN EN 13252:2000 Geotextíliák és rokon termékeik. A vízelvezető rendszerekben való alkalmazás előírt jellemzői 2000 C 180 2001.6.26.

CEN EN 13253:2000 Geotextíliák és rokon termékeik. Az eróziót szabályozó munkákban (partvédelem, partvédő művek) való alkalmazás előírt jellemzői 2000 C 180 2001.6.26.

CEN EN 13254:2000 Geotextíliák és rokon termékeik. A víztározók és gátak szerkezetében való alkalmazás előírt jellemzői 2000 C 180 2001.6.26.

CEN EN 13255:2000 Geotextíliák és rokon termékeik. A csatornák szerkezetében való alkalmazás előírt jellemzői 2000 C 180 2001.6.26.

CEN EN 13256:2000 Geotextíliák és rokon termékeik. Az alagutak és a föld alatti műtárgyak szerkezetében való alkalmazás előírt jellemzői 2000 C 180 2001.6.26.

CEN EN 13257:2000 Geotextíliák és rokon termékeik. A szilárdhulladék-lerakókban való alkalmazás előírt jellemzői 2000 C 180 2001.6.26.

CEN EN 13265:2000 Geotextíliák és rokon termékeik. A folyékonyhulladék-lerakó létesítményekben való alkalmazás előírt jellemzői 2000 C 180 2001.6.26.

3. TÁBLÁZAT

A 3. cikkben említett rögzített tűzoltó termékekre vonatkozó harmonizált szabványok címeinek és hivatkozásainak kihirdetése

ESO Hivatkozás A harmonizált szabvány címe A megerősítés éve HL-hivatkozás

CEN EN 671-1:2001 Beépített tűzoltó berendezések. Tömlőberendezések. 1. rész: Tömlődob alaktartó tömlőv 2001 C 202 2001.7.18.

CEN EN 671-2:2001 Beépített oltóberendezések. Tömlőberendezések. 2. rész: Falitűzcsap-szekrények lapos tömlőkkel 2001 C 202 2001.7.18.

CEN EN 12094-5: 2000 Beépített tűzoltó berendezések. Gázzal oltó berendezések részegységei. 5. rész: Követelmények és vizsgálati módszerek a nagy és kis nyomást elválasztó szelepekre és azok beépített COˇ2^-gázzal oltó rendszereinek indítószerkezeteire 2000 C 202 2001.7.18.

CEN EN 12094-6: 2000 Beépített tűzoltó berendezések. Gázzal oltó berendezések részegységei. 6. rész: A nem villamos berendezések COˇ2^-gázzal oltó berendezéseinek követelményei és vizsgálati módszerei 2000 C 202 2001.7.18.

CEN EN 12094-7: 2000 Beépített tűzoltó berendezések. Gázzal oltó berendezések részegységei. 7. rész: A COˇ2^-gázzal oltó berendezések fúvókáinak követelményei és vizsgálati módszerei 2000 C 202 2001.7.18.

CEN EN 12416-1: 2001 Beépített tűzoltó berendezések. Porral oltók. 1. rész: A részegységek követelményei és vizsgálati módszerei 2001 C 40 2002.2.14.

CEN EN 12094-13: 2001 Beépített tűzoltó berendezések Gázzal oltó berendezések részegységei. 13. rész: A nyomáshatároló és visszacsapó szelepek követelményei és vizsgálati módszerei 2001 C 202 2001.7.18.

CEN EN 12259-2: 1999/A1:2001 Beépített tűzoltó berendezések. Sprinkler és vízpermetező oltóberendezések részegységei. A nedves riasztószelep felépítése 2001 C 358 2001.12.15.

CEN EN 12259-3: 2000/A1:2001 Beépített tűzoltó berendezések. Sprinkler és vízpermetező oltóberendezések. A száraz riasztószelep felépítése 2001 C 358 2001.12.15.

CEN EN 12259-4: 2000/prA1 Beépített tűzoltó berendezések. Sprinkler és vízpermetező oltóberendezések. Vízmotoros riasztóberendezések 2001 C 358 2001.12.15.

CEN EN 12859:2001 Gipsz falazóelemek. Fogalommeghatározások, követelmények és vizsgálati módszerek 2001 C 358 2001.12.15.

[1] HL L 220., 1993.8.30., 1. o.

[2] HL L 40., 1989.2.11., 12. o.

[3] HL L 217., 1998.8.5., 18. o.

[4] HL L 204., 1998.7.21., 37. o.

[5] HL C 358., 2001.12.15., 9. o.

[6] HL C 180., 2001.6.26., 8. o.

[7] HL C 202., 2001.7.18., 9. o.

[8] HL C 40., 2002.2.14., 3. o.